Trajtimi i Romëve në Evropë
Çështja e vogëlushes Maria në Greqi, që dyshohej se ishte rrëmbyer nga një çift rom, një tjetër rast keqtrajtimi i romëve në Evropë
Një vajzë e vogël bjonde në Greqi është në qendër të një debati në mbarë Evropën mbi trajtimin e romëve, të njohur shpesh si “ciganë”. Vajza, e quajtur Maria, është marrë nga një çift rom që përkujdesej për të, nga dyshimet se ajo ishte rrëmbyer . Megjithatë, duket se autoritetet kanë gabuar. Por, akuza për shkelje të të drejtave të njeriut kundër popullsisë rome ka patur në të gjithë Evropën. Policia greke e gjeti Marian, e cila mendohet se është 5 ose 6 vjeç, gjatë një bastisjeje në një kamp romësh dy javë më parë. Testet e ADN-së treguan se çifti që kujdesej për të nuk ishin prindërit e saj. Eleftheria Dimopoulou dhe Christos Sali u akuzuan për rrëmbin fëmije. Por ata këmbëngulin se Maria u ishte dhënë atyre. Mamaja e vërtetë e Marias u gjet në Bullgari, dhe ajo konfirmon se ia kishte dhënë vajzën në vitin 2009 sepse nuk mund të kujdesej për të. Policia po heton nëse ajo e ka shitur fëmijën për para. Avokatja e çiftit rom i kundërshtoi aktet e autoriteteve. Ka patur spekulime në mediat evropiane që Maria mund të ketë qenë rrëmbyer. Riccardo Noury i Amnesty International në Itali flet kundër mbulimit të shtypit: Komuniteti rom në Farsala, ku u gjet Maria, thotë se ndjehet në shënjestër nga shumë pjesë të shoqërisë. Charalambos Dimitriou është udhëheqësi i komunitetit: Në ditët pas këtij rasti në Greqi, autoritetet në Irlandë gabimisht morën dy vajza nga komuniteti rom atje, lidhur me shqetësimet që ato mund të ishin rrëmbyer. Në Francë në fillim të këtij muaji, 15 vjeçarja Leonarda Dibrani u nxorr jashtë një autobusi shkolle nga policia përpara nxënësve të tjerë, për t’u deportuar në Kosovë. Ky akt shkaktoi protesta të dhunshme. Autoritetet franceze këmbëngulin se familja Dibrani kishte mashtruar gjatë procesit të azilit. Grupet mbështetëse të romëve akuzojnë qeveritë evropiane se janë përpjekur të plotësojnë dëshirat e të djathëve ekstremë. Përsëri, Riccardo Noury nga Amnesty International në Itali Ndërkohë, në Greqi, avokatja për çiftin rom ka kërkuar lirimin e tyre, dhe që Maria t’i rikthehet atyre gjithashtu. Autoritetet greke këmbëngulin se ata kanë vepruar gjithmonë për të mirën e Marias.